Σχιζοπτερίδες

Οι σχιζοπτερίδες (λατινική και επιστημονική ονομασία Schizopteridae) είναι οικογένεια ημίπτερων εντόμων. Σχιζοπτερίδες είναι κάποια από τα μικρότερα (0,5 έως 2,0 mm) ημίπτερα. Εκτός από το μικρό τους μέγεθος, τα μέλη αυτής της οικογένειας, διακρίνονται από τα μεγεθυμένα σχετικώς προϊσχία (forecoxae) και την κοιλιακή ασυμμετρία των αρσενικών σε διαφορετικούς βαθμούς. Κατά τα άλλα παρουσιάζουν μεγάλη ποικιλία απλών και σύνθετων σχεδίων στις νευρώσεις των πτερύγων.

 Γεωγραφική κατανομή και ενδιαίτημα 
Η κατανομή των σχιζοπτεριδών εντοπίζεται κυρίως στις τροπικές περιοχές της Γης, αλλά πολλά είδη (περί το 25%) έχουν περιγραφεί από την Αυστραλία. Στην αμερικανική ήπειρο, η κατανομή τους εκτείνεται από τις νοτιότερες πολιτείες των ΗΠΑ μέχρι τη βόρεια Αργεντινή. Αρκετά είδη συναντώνται στις τροπικές περιοχές της Αφρικής και εκτιμάται ότι υπάρχουν δεκάδες είδη που δεν έχουν ακόμα περιγραφεί επιστημονικώς.

Ως προς το ενδιαίτημα, τα έντομα αυτά ζουν συνήθως σε συγκεντρώσεις πεσμένων φύλλων σε τροπικά δάση, και κάποια είδη έχουν συνδεθεί με πολύ εξειδικευμένα μικροενδιαιτήματα, όπως φοινικοειδή που σαπίζουν και φλοιοί δένδρων.Wygodzinsky, P.: «Descripcion de Generos y Especies Nuevos de la Familia "Cryptostemmatidae" (Hemiptera)», Rev. Brasil. Biol., τόμ. 11, έτος 1951, σσ. 259-270

 Ταξινομικές υποδιαιρέσεις 
Η οικογένεια Schizopteridae υποδιαιρείται σήμερα σε τρεις υποοικογένειες, τις εξής«Εργαστήριο συστηματικής των ετεροπτέρων»:

 Σχιζοπτερίνες (Schizopterinae)
 Οζεριίνες (Ogeriinae)
 Υψηλοσωματίνες (Hypselosomatinae)

Ωστόσο ως προς την περαιτέρω υποδιαίρεση σε γένη και είδη δεν υπάρχει ομοφωνία. Με την ευρύτερη συμπερίληψη, οι σχιζοπτερίδες αποτελούνται από 56 γένη και περισσότερα από τριακόσια είδηEmsley, M.G.: «The Schizopteridae (Hemiptera: Heteroptera) with the descriptions of new species from Trinidad», Memoirs of the American Entomological Society, τόμος 25, έτος 1969, σσ. 1-154Weirauch, C. και Štys, P.: «Litter bugs exposed: phylogenetic relationships of Dipsocoromorpha (Hemiptera: Heteroptera) based on molecular data», Insect Systematics and Evolution, τόμ. 45, έτος 2014, σσ. 351-370, οπότε είναι και η μεγαλύτερη από τις πέντε οικογένειες στην ανθυπόταξη διψοκορόμορφα. Αλλά με τη «στενότερη» ταξινόμηση, οι σχιζοπτερίδες περιλαμβάνουν μόλις 16 γένη, τα εξής:

 Buzinia, Perrichot, Nel & Neraudeau, 2007
 Carinatala
 Corixidea, Reuter, 1891
 Dextritubus
 Glyptocombus, Heidemann, 1906
 Hypselosoma
 Hypselosomops
 Hypsohapsis
 Libanohypselosoma, Azar & Nel, 2010
 Nannocoris, Reuter, 1891
 Ogeria, Distant, 1913
 Parvodeceptor
 Schizoptera, Fieber, 1860
 Silhouettanus, Emsley, 1969
 Tanaia, Perrichot, Nel & Neraudeau, 2007
 Williamsocoris, Carpintero & Dellapé, 2006

 Γένη των οποίων έχουν βρεθεί απολιθώματα 
 Buzinia, Perrichot κ.ά. 2007, σε ήλεκτρο από τη Γαλλία, Κενομάνια εποχή
 †Kachinia, Chen & Wang 2018, σε βιρμανικό ήλεκτρο από τη Μιανμάρ, Κενομάνια εποχή (Σημείωση: δεν πρέπει να συγχέεται με το ομώνυμο γένος αράχνης Kachinia, που επίσης δημοσιεύθηκε το 2018.)
 †Libanohypselosoma, Azar & Nel 2010, σε λιβανικό ήλεκτρο, Βαρρέμιο
 †Tanaia, Perrichot κ.ά. 2007, βιρμανικό ήλεκτρο, Myanmar, Κενομάνια εποχή
 †Hexaphlebia, Poinar 2015, βιρμανικό ήλεκτρο, Μιανμάρ, Κενομάνια εποχή
 †Lumatibialis'', Poinar 2015, βιρμανικό ήλεκτρο, Μιανμάρ, Κενομάνια εποχή

Παραπομπές

 Εξωτερικοί σύνδεσμοι 
 Η οικογένεια στο Εργαστήριο συστηματικής των ετεροπτέρων στο Πανεπιστήμιο της Καλιφόρνια στο Ρίβερσαϊντ

Σχιζοπτεριδες